
Gazdasági válságok és az Európai Unió válság ellenes intézkedései

Dolgozatom célja a gazdasági válságok mikéntjének feltérképezése, milyen okai lehetnek egy válság kialakulásának, milyen módszerekkel lehet eredményesen fellépni ellenük, s a legfontosabb, milyen következményekkel jár. Továbbá foglalkoztat a kérdés: mechanikus úton lehetséges kirobbantani egy válságot? Ez miért jó a válságot okozó országnak?
Az általános részben tehát a gazdasági válságok lehetséges formáit és hozzájuk kapcsolódó fogalmakat igyekeztem tisztázni, s egy általános sablon alapján bemutatni, milyen eszközökkel lehetséges egy válság ellen harcolni.
A következő részben konkrét példák segítségével igyekeztem feltérképezni a megfelelő megoldást egy válság megszüntetésének lehetséges változatai közül.
Az első mindjárt az 1929-33-as Nagy gazdasági világválság, amely ellen USA kormánya önálló intézkedések meghozatalával, egy új irányvonal (New Deal) kitűzésével szállt szembe, s a kitartó harc pozitív eredménye végül nem is maradt el.
Következő példa a jelenlegi válság, ami az ingatlanpiaci hitelbuborék kipukkadásával vette kezdetét 2008-ban, s még mai napig érezhetőek a hatásai. Ez ellen a válság ellen már egységként lépett fel Európa az EU keretein belül, ami bizonyos szempontból szintén hatékony megoldásnak látszik, hiszen a makrogazdasági mutatók ismét nőni kezdtek.
A kérdés, ami igazán foglalkoztatott, hogy jó-e Európa, vagy akár a világ számára, hogy az Európai Unió létrejött? Hogy a válsághoz hasonló helyzetekben miként száll szembe a gondokkal, s ez hasznára válik-e a világnak?
Összegzésként arra a megállapításra jutottam, hogy teljes mértékben nem eldönthető a kérdés, hisz vannak jó és rossz oldalai is vannak, hogy egységes irányítás alatt áll a kontinens.
Figyelembe véve, hogy a ’29-’33-as válság idején megfelelő gyógymódnak bizonyult az állami megszorítások bevezetése, így feltételezhető, hogy ez a módszer is kellően alkalmas arra, hogy a katasztrófahelyzet megszűnjön. Mindazonáltal, számomra nem eldönthető, hogy a globális világ válsága ellen elegendő fegyver lett volna-e egy ország számára csupán belső lehetőségeinek kihasználása, vagy csak és kizárólag uniós kereteken belül volt esély a válságból való kilábalásra. 



